Gamtos tyrimų centro Ekologijos institutas

2010 metais apjungus Botanikos, Ekologijos, Geografijos ir Geologijos institutus buvo įkurtas Gamtos tyrimų centras(Nature research centre).

 Istorija 
Lietuvos mokslų akademijos Gyvulininkystės ir veterinarijos institute 1952 m. spalio 1 d. įkurta Parazitologijos laboratorija. 1956 m. laboratorijos pagrindu Lietuvos MA Biologijos institute įkurta parazitologijos laboratorija su 5 skyriais: bendrosios, medicininės, veterinarinės parazitologijos, ichtioparazitologijos ir fitohelmintologijos. 1956 m. prie laboratorijos įkurta Lietuvos helmintologų draugija.

1959 m. reorganizavus Biologijos institutą įsteigtas Zoologijos ir parazitologijos institutas, nuo 1989 m. – Ekologijos institutas, nuo 2003 m. – Vilniaus universiteto Ekologijos institutas. Institutas turi savo leidyklą. Dirba 65 mokslininkai (2003 m.), iš jų 9 habilituoti daktarai.

2010 m. reorganizavus mokslines instutucijas, Ekologijos institutas buvo prijungtas prie Valstybinio mokslinių tyrimų instituto Gamtos tyrimų centras .

 Veikla 
Svarbiausios mokslinio tyrimo kryptys:
 Lietuvos vandenų ir sausumos ekosistemų faunos, jos įvairovės, populiacijų ir bendrijų funkcionavimo, sąveikos, ryšio su aplinka, adaptacijos ir evoliucijos dėsningumai ir mechanizmai.
 parazitų vaidmuo ekosistemoje ir populiacijose, sąveikos su šeimininkais ekologiniai ir genetiniai dėsningumai
 chemorecepcijos, feromoninės komunikacijos, gyvūnų elgesio fiziologiniai ir ekologiniai mechanizmai.

Institutas įvykdė ir tęsia nacionalines bei tarptautines programas:
 Aplinkos taršos biologiniai efektai jūrų pakrančių ekosistemose.
 Atominė energetika ir aplinka.
 Ekologinis monitoringas.
 Europos bioįvairovės informacijos tinklas
 Lietuvos ekologinis tvarumas.
 Žmogus ir biosfera.

Institutas bendradarbiauja su keliolika Europos ir JAV mokslo įstaigų, dalyvauja dešimtyje tarptautinių projektų.

 Leidiniai 
Instituto tyrimų duomenys skelbiami tęstiniuose leidiniuose:
 Acta entomologica Lituanica,
 Acta Hydrobiologia Lituanica,
 Acta ornithologica Lituanica,
 Acta parasitologica Lituanica,
 Acta zoologica Lituanica,
 Ekologija.

 Direktoriai 
 Pranciškus Šivickis – 1959–1960 m.
 G. Volskis – 1960–1963 m.
 Petras Zajančkauskas – 1963–1983 m.
 Vytautas Kontrimavičius – 1983–1989 m.
 Juozas Virbickas – 1990–2003 m.
 Mečislovas Žalakevičius – nuo 2003 m.

 Šaltiniai 

 Nuorodos 
 Instituto svetainė

Kategorija:Gamtos tyrimų centras
Kategorija:Ekologija Lietuvoje